alexandrainst/scandi-wiki huggingface dataset:
NOU 2011: 7, Brochmann-utvalget

Brochmann-utvalget, eller Velferd- og migrasjonsutvalget, var et regjeringsoppnevnt utvalg, satt til å vurdere økt migrasjon og internasjonal mobilitet og konsekvenser for den norske velferdsmodellen. Utvalget ble satt ned 6. mai 2009 og den ferdige utredningen, NOU 2011:7 «Velferd og migrasjon - Den norske modellens framtid», ble overlevert til regjeringen 10. mai 2011. Utvalget ble ledet av professor i sosiologi Grete Brochmann.

Utvalgets mandat var bredt, og de skulle blant annet vurdere trygdeordninger og virkemidlene i integrerings- og arbeidsmarkedspolitikken. Videre skulle utvalget uttale seg om sider ved innvandringspolitikken som kunne ha relevans for den fremtidige utformingen av Norges velferdsmodell.  

Ved fremleggelsen av utredningen ble følgende hovedanbefalinger gitt:
«En videreføring av likebehandlings- og integreringspolitikken som hovedstrategi.»
«Å satse på en kombinasjon av kompetanseheving, aktivisering og tilrettelegging for å bygge broer inn i arbeidslivet.»
«At ytelser kan vris fra kontantoverføringer til tjenester og tiltak som fremmer deltakelse.»
«Et videre arbeid for å sikre ordnede forhold i arbeidslivet.»
Brochmann ble i 2015 utnevnt for et nytt utvalg, av enkelte omtalt som Brochmann II-utvalget, som skal vurdere de langsiktige konsekvensene av høy innvandring. Dette utvalget la frem sin utredning i februar 2017.

Innholdsfortegnelse  

Kap. 3 Den norske velferdsmodellen 

Kap. 4 Innvandringspolitikk og utlendingslovgivning

Kap. 5 Integrerings- og arbeidslivspolitikk

Kap. 6 Velferdsordninger ved inn- og utvandring 

Kap. 7 Migrasjon og demografiske hovedtrekk

Kap. 8 Arbeidsmarkedstilknytning

Kap. 9 Inntekt, velferd og levekår

Kap. 10 Den norske velferdsstaten i utlandet

Kap. 11 Utviklingsrekk og reformer i andre land

Kap. 12 Økonomisk bærekraft

Kap. 13 Velferdsmodellens legitimitet

Kap. 14 Vurdering av tiltak

Utvalgets medlemmer
 leder Grete Brochmann, sosiolog 
 Torben Andersen, samfunnsøkonom, Aarhus Universitet
 Anne Britt Djuve, innvandringsforsker/forskningssjef FAFO
 Einar Niemi, historiker
 Knut Røed, samfunnsøkonom,  Frischsenteret for samfunnsøkonomisk forskning 
 Inge Skeie, Finansdepartementet
 Sverre Try, Arbeidsdepartementet
 Anna Aabø, leder for IRIS i Stavanger

Tilsvarende analyser fra andre land  
 Lennart Flood, Joakim Ruist Migration, en åldrande befolkning och offentliga finanser SOU 2015-95

Referanser

Eksterne lenker
 Velferd- og migrasjonsutvalget hos regjeringen.no
 Utvalgets utredning NOU 2011:07 Velferd og migrasjon, den norske modellens framtid
 Regjeringen vil se på velferdsgodene – Aftenposten (30. juli 2009). Besøkt 27. september 2010

Norges offentlige utredninger
Norsk migrasjon
Uførepensjon
Fyret

Fyret er en norsk dokumentarfilm fra 2010 om livet på Store Torungen fyr på Store Torungen utenfor Arendal.

Sondre Foyn Gullvåg og  er de eneste beboerne på den lille øya ytterst utenfor Galtesund, og sammen deler de en fortid hvor de begge nesten mistet livet. Gullvåg av rus, og Mørland under en alvorlig redningsulykke til sjøs. 

Gullvåg kom til Arendal i 1998 for å være på ungdomsinstitusjonen M/S Torungen. Der møtte han den tidligere rederen, politikeren og institusjonslederen Knut Mørland. Mørland ble ettervert mentoren til Gullvåg, og etter en nesten fatal ulykke flere år senere bestemte Mørland seg å bosette seg i ensomhet på fyret. Med sterke hodesmerter, tinnitus og selvmordstanker bodde han alene i ett år, inntil bestefaren til Gullvåg ringte å ba ham hjelpe barnebarnet som holdt på å ta livet av seg med rus. Gullvåg flyttet ut på fyret og sammen lærer de to seg å leve på ny. Gullvåg med sin ADHD og Mørland med sine hodeskader. Mørland er fyrforvalter, Gullvåg er assistent, og sammen driver de turistvirksomhet på øya for Stiftelsen Torungen fyr, i samarbeid med Aust-Agder Turistforening. Gullvåg titulerer seg som landets eneste fyrpoet, og har gitt ut to diktsamlinger, etter å ha skrevet over 3000 dikt som terapi for sin rusavhengighet. 

Dokumentaren ble sendt på NRK1 i serien «Folk», 29. september 2010 og ble sett av 372 000 seere. Den er også satt opp som visningsfilm på Den norske dokumentarfilmfestivalen i 2011, og nominert for beste dokumentar og publikumsprisen.

Referanser

Eksterne lenker 
Fyret på NRK (film)

Filmer fra 2010
Norske dokumentarfilmer
Norske dokumentarfilmer fra 2010-årene
Kultur i Arendal
Norskspråklige filmer
Sjefen over alle sjefer

Sjefen over alle sjefer er et musikkalbum med Asgeir Borgemoen, utgitt i 2001. 

Albumet lå ni uker på VG-lista og endte med 13.-plass som beste plassering.

Sporliste
 «Upoppa popkorn»
 «Sjuk»
 «Ta det rolig»
 «Kjærestepar»
 «Måfå»
 «Hei banan»
 «Professor farge-Per»
 «Støvsuger-rør»
 «Ikke by'n med meg»
 «Lenge til jul»
 «Sa du vafler?»
 «Moro var det lell»

Musikkalbum fra 2001
Asgeir Borgemoen-album
Storkremle

Storkremle er en spiselig sopp med tynn stilk og skiver under hatten. Den trenger ikke å tilbereds for å spises, men kan forveksles med giftkremle (Russula emetica) som er giftig. Kremler kan være vanskelige å skille fra hverandre siden fargen på hattehuden kan variere med alder og vær. Kremler skiller ikke ut melkesaft når de brekkes, og spiselige kremler er milde i smaken. Den vokser over hele Norge, I Europa, og nord i Nord-Amerika.

Referanser

Eksterne lenker 
 

Kremler
Matsopp
Nøttekremle

Nøttekremle (Russula vesca) er en soppart som danner spiselige fruktlegemer. Kremler har et karakteristisk sprøtt kjøtt. I motsetning til en del andre skarpe kremler, har denne en nøtteaktig, mild smak. Hattens fargetoner er typisk mellom kastanje- og rosabrun, likevel kan fargene variere i mange andre brune nyanser iblandet lilla, grå, eller grønn. 

I likhet med andre hattsopper dannes sporene i hymeniet utenpå en struktur under hatten kalt hymenofor. Hos kremlene er hymenoforet formet som radiære skiver. Likevel regnes de ikke til skivesoppordenen, men har fått en systematisk plassering i en egen orden, kremleordenen. Skivene under hatten er hvite, etterhvert svakt kremgule, noen ganger med oransjebrune flekker.

Et karakteristisk kjennetegn ved nøttekremlen er at hatthuden ikke alltid når helt ut til hattkanten. Stilkformen er vanligvis sylindrisk, nokså kort, men kan bli svakt tønneformet. Den er hvit, men får typisk rustfargede flekker. 

Kjøttet kjennes fast, særlig hos unge fruktlegemer. Med alderen kan stilken få innvendige kamre som kommer til syne når den skjæres over på langs. 

Den vokser både i barskog og løvskog, i Norge er den vanligst nord til Nordland.

Bildegalleri

Litteratur

Eksterne lenker 
 

Kremler
Matsopp
Morfevs

Morfevs (gr. Μορφεύς) eller Morfeus er en gresk gud for søvn og særlig drømmer. Han er sønn av Hypnos, søvn, og har selv tusen sønner som står for de ulike ansiktene til drømmene.

Morfevs er mer en litterær enn en religiøs gud. Han er nevnt i Odysseen av Homer og i Metamorfoser av Ovid.

Etter antikken 
I The Faerie Queene av Edmund Spenser fra 1590 blir det fortalt at Morfevs bor en seng av elfenbein i en mørk hule pyntet med valmuer.

Det narkotiske stoffet morfin er oppkalt etter Morfevs.

Moderne utgaver 
Morfevs opptrer også i moderne populærkultur, blant annet i tegneserien The Sandman av Neil Gaiman, boka The Last Olympian av Rick Riordan, filmen The Matrix, fjernsynsserien Xena: Warrior Princess og videospillet God of War: Chains of Olympus.

Eksterne lenker 
 

Greske guder
Romerske guder

id:Oneiroi#Morfeus
Simen Loe

Simen Loe (født 10. februar 1980 i Drammen) er en norsk rockevokalist fra Mjøndalen. 
Han var medlem av bandet The Marble Kings som ble dannet i Oslo i 2002, som gav ut EP-en The Marble Kings i 2002 og albumet Rebel Knight Sam i 2008. 
Sammen med The Marble Kings var han finalist i NRKs talentprogram Kjempesjansen i 2003.
Vokalist i Mjøndalen Jammelag.
Tidligere vokalist i bandet Aleister Kane. 
Debuterte som soloartist med singelen Breathing Fire i 2017. 
Utga sitt første soloalbum Pioneer i september 2018. Utga singlene Mercy i november 2021 og Stormbreather i februar 2022.  



Diskografi

Med The Marble Kings 
 The Marble Kings, (EP, )
 Rebel Knight Sam, (DA/Phonofile )

Medvirkende for Torill & Renate 
 Desembernatt (CD-R)

Med Simen Loe
 Breathing Fire,  (single, 2017)
Mother Likes It Records
 Birdseye, (single, 2017)
Mother Likes It Records
 Neighborhood, (single, 2017)
Mother Likes It Records
 Murder and Gasoline, (single, 2018)
Mother Likes It Records
 Pioneer, ( album, 2018)
Mother Likes It Records

Mercy (single 2021)

Mother Likes It Records

Stormbreather (single, 2022)

Mother Likes It Records

Eksterne lenker 
 
 Simen Loe på Musikkonline.no
 Simen Loe på rockipedia.no

Norske sangere
Norske rockemusikere
Personer fra Drammen kommune
Fødsler i 1980
Liste over nobelprisvinnere i kjemi

Liste over nobelprisvinnere i kjemi er   en  liste over alle personer som har mottatt prisen siden den første    tildelingen i 1901. Nobelprisen i kjemi tildeles årlig av Kungliga Vetenskapsakademien til forskere i de ulike feltene i kjemi. Prisen er én av fem Nobelpriser etablert  av Alfred Nobels  testament fra 1895, og tildeles for fremragende bidrag innen kjemi, fysikk, litteratur, fred og fysiologi/medisin.  Som oppgitt   i  Nobels testamente, blir prisen administrert av Nobelstiftelsen og tildelt av en komite som  består av fem medlemmer valgt av Kungliga Vetenskapsakademien.

Den første Nobelprisen i kjemi ble tildelt Jacobus Henricus van 't Hoff fra Nederland i 1901.  Hver mottaker mottar en medalje, et diplom og en pengesum som    har variert gjennom årene.  Hver mottaker mottar en medalje, et diplom og en pengesum som    har variert gjennom årene. I 1901 mottok Röntgen  svenske kroner,  som tilsvarer ca.  svenske  kroner i desember 2007. I 2008 ble prisen tildelt Osamu Shimomura,  Martin Chalfie og Roger Y. Tsien, som delte prispengene på  svenske  kroner. Prisen blir tildelt i Stockholm     under en årlig seremoni den 10. desember, årsdagen for Nobels død i    1896.

Minst 25 mottakere har mottatt Nobelprisen for bidrag innen feltet organisk kjemi, mer enn noe annet felt innen kjemi. To vinnere av Nobelprisen i kjemi, tyskerne Richard Kuhn (1938) og Adolf  Butenandt (1939), ble nektet av den tyske regjeringen å motta prisen. De mottok senere Nobelprisdiplomet og medaljen, men ikke prispengene. Frederick Sanger er den eneste mottakeren som har vunnet prisen to ganger, i 1958 og 1980. To andre har også vunnet Nobelprisen i andre felt; Marie Curie (fysikk i 1903 og kjemi i 1911) og Linus Carl  Pauling (kjemi i 1954 og fred i 1962). Per 2011 har prisen blitt tildelt 160 personer. Der har vært åtte år hvor Nobelprisen i kjemi ikke har blitt tildelt.

Mottakere 


1901–1910

1911–1920

1921–1930

1931–1940

1941–1950

1951–1960

1961–1970

1971–1980

1981–1990

1991–2000

2001–2010

2011–2020

2021–2030

Se også 
 Liste over nobelprisvinnere
 Liste over nobelprisvinnere i fysikk

 Liste over nobelprisvinnere i fysiologi eller medisin
 Liste over vinnere av Nobels fredspris
 Liste over vinnere av Nobels minnepris i økonomi

Noter og referanser 
Noter
 Informasjoneni  kolonnen om landet er ifølge nobelprize.org, det offisielle nettstedet  for Nobelstiftelsen. Denne informasjonen er ikke nødvendigvis  tilsvarende mottakerens fødested eller statsborgerskap.
 Fra  26. oktober 2008 har Nobelstiftelsens nettsider angitt USA som land for  Shimomura. Pressemeldingen fra Nobelstiftelsen den 8. oktober 2008, som  annonserer tildelingen, angir Shimomura som en japansk statsborger
Generelle referanser
 
 
Spesifikke referanser

Eksterne lenker 
 
   Offisiell nettside for Nobelstiftelsen
 Offisiell nettside for Kungliga Vetenskapsakademien

Nobelprisvinnere i kjemi
BIAZ

BIAZ var et norsk rockeband. Bandet ble kjent da de deltok i Melodi Grand Prix 2001 med låten «Your Heart Belongs to Me» som var skrevet av Lars Berg. Rockebandet ga ut sin første CD i mars 2001. Bandet hadde bodd i studio i 1 år og består av:

 Lars Berg – vokalist, gitar
 Alf Magne Hillestad – trommer
 Einar Bergem – bass, kor
 Ole Rasmus Hjelle – gitar, kor

Diskografi

Album
Biaz (2001)

Singler
Your Heart Belongs to Me (2001)
Amarella Smella (2002)

Referanser 

Norske rockegrupper
Deltakere i Melodi Grand Prix
Mette Hartmann

Mette Hartmann (født 20. mars 1975) er en norsk musiker og sanger. Hun debuterte med låten «Listen» på samleplaten Definitivt Potensiale – Vol. 2 i 1994. Året etter kom albumet Swan for det meste med egenkomponerte engelskspråklige låten i «Sade-landskap». D'Sound-medlemmene Johnny Sjo og Kim Ofstad medmusikere sammen med Bjørn Charles Dreyer og Nils Petter Molvær. Albumet ble solgt i rundt 80 000 kopier, 5 000 av dem i Norge, resten fordelt på det tyske og det japanske publikum. I 1996 kom singelen «My Day». Denne låten var også med på EMI-albumet Embla – nordiske kvinnelige artister. Samme år flyttet hun til London. Der fortsatte hun satsingen som låtskriver og sanger, men beveget seg fra soul og mer over i rhythme'n'blues-retningen. I 1999 deltok hun i Melodi Grand Prix 1999 med låten «The Night Before the Morning After» som endte på 5.-plass.

Diskografi 
 Swan (1995)

Eksterne lenker 
 

Deltakere i Melodi Grand Prix
Norske sangere
Mette Sundt Gundersen

Mette Sundt Gundersen (født 17. mars 1950 i Bergen, død 25. august 2018 samme sted) var en norsk psykolog og forfatter som engasjerte seg sterkt i spørsmål omkring etiske overgrep under terapi hos psykologer og psykiatere.

Gundersen vokste opp dels i Norge (Oslo, Os i Hordaland) men mest i utlandet: Frankrike, USA og Kina. Hun tok artium ved Bø gymnas i 1968, og studerte deretter i Oslo og Bergen. Hun tok psykologisk embetseksamen i 1986 (Universitetet i Bergen), og arbeidet bl.a. i Arbeidsmarkedsetaten og som psykologspesialist ved Haukeland universitetssykehus i Bergen. Hun gikk av med alderspensjon i 2017.

Gundersen debuterte som forfatter i 1985 med diktsamlingen Sandkorn fra et ubetydelig timeglass. I 1990 utkom romanen Som i går, som i morgen (under pseudonymet Mette Sundt), en beretning om overgrep mot et barn. I 2007 ga Gundersen ut fagboka Det skal ikke hende...Grenseoverskridelser og seksuelle overgrep i terapi. Boka var ment både som en innføring i lege- og psykologetikk og en generell bruksbok for terapeuter, pasienter, pårørende og andre som kommer i befatning med emnet.

I kjølvannet av Lund-rapporten fikk Gundersen økonomisk erstatning for ulovlig politisk overvåking, knyttet til hennes aktivitet i Solidaritetskomiteen for Vietnam på 1970-tallet.

Gundersen grunnla i 1999 den ideelle stiftelsen Stiftelse 99, som har til formål å forebygge etiske overtramp og overgrep hos psykiatere og psykologer, og yte bistand til personer som er blitt utsatt for overgrep under terapi. Siden oppstarten betjente hun stiftelsens støttetelefon.

Forfatterskap 
Egne bøker

 Sandkorn fra et ubetydelig timeglass (diktsamling) (1985)
 Som i går, som i morgen (roman) (1990)
 Det skal ikke hende....Grenseoverskridelser og seksuelle overgrep i terapi (fagbok) (2007)

Representert i diktantologi
 Eg ser på deg, og du ser på meg (1988)

Artikler og innlegg
 Seksuelle grenseoverskridelser,  grensekrenkelser og overgrep i terapi. Forekomst, konsekvenser og  forebygging.  Tidsskriftet Matrix - Nordisk  Tidsskrift for Psykoterapi nr 33(1), 2016.
 Communicatin. Tidsskrift for Norsk psykologforening Nr 3 2011 
 Om folk og halvstuderte røvere (artikkel i Tidsskrift for Norsk Psykologforening, mars 1985)

Referanser

Eksterne lenker 
 
 Stiftelse99
 Rom for overgrep. Reportasje i Dagbladet Magasinet 2004

Norske romanforfattere
Norske lyrikere
Norske sakprosaforfattere
Norske psykologer
Personer fra Bergen kommune
Glamox Luxo

Glamox Luxo ASA, tidligere Jac. Jacobsen A/S og Luxo ASA, er et norsk industrikonsern grunnlagt av Jacob Jacobsen i 1934. Det var originalt et salgsfirma for tekstilmaskiner, men begynte i 1938 med produksjon av arbeidslamper under merket Luxo. Luxo er siden blitt en verdenskjent merkevare, med en stor eksportandel og en omsetning på ca. 500 mill. kr (2004). Luxos mest kjente produkt er arkitekt lampen L-1.
Luxo ble en del av Glamox-konsernet i 2009 og endret navn til Glamox Luxo.

Norske industriselskaper
Selskaper etablert i 1934
Sandnesbrua (Sør-Varanger)

Sandnesbrua er en bru over Langfjorden ved Lillestrømmen i Sør-Varanger kommune, Finnmark. Brua er ca. 80 meter lang, og har bare et kjørefelt fordelt på begge retninger. Bjelkebrua er en kommunal vei mellom Sandnes og masseuttak i Hallonenåsen, med vei opp til drikkevannskilde.

Se også
Strømmen bru
Elvenes bru
Liste over broer i Norge
Liste over broer i Norge etter lengde

Eksterne lenker 
 Bilde av brua sett fra nord.
 Bilder og info om området, bla. brua og vannverket.

Veibroer i Troms og Finnmark
Veier i Sør-Varanger
Guds kjærlighet

Guds kjærlighet er et musikkalbum med Rune Larsen, utgitt i 1981.

Sporliste

 «Guds kjærlighet»
 «Ved Jesu føter»
 «Det skal bli strømmer av nåde»
 «O Jesus åpne mine øye»
 «Navnet Jesus»
 «Kom hjem»
 «Klippe du som brast for meg»
 «Jeg råde vil alle»
 «Jesus, det eneste»
 «Nærmere deg, min Gud»
 «Jeg vi prise min gjenløser»

Referanser

Eksterne lenker 

Musikkalbum fra 1981
Rune Larsen-album
Kristen musikk
Inger Lagset Egeland

Inger Lagset Egeland (født 22. juni 1937) er en norsk fagbokforfatter og mykolog (soppekspert). Egeland er utdannet cand.real. med hovedfag i botanikk, og har mykologi som spesialfelt. Hun har bakgrunn som lærer og rektor og er offentlig godkjent soppsakkyndig. Inger Lagset Egeland er æresmedlem i Norges sopp- og nyttevekstforbund.

Sammen med naturfotograf Steinar Myhr har hun utgitt to av de mest kjente norske soppbøkene. Boka Sikre sopper ble lansert i 1988, og har siden kommet i fem utgaver. I 2010 lanserte Gyldendal den også som applikasjon for iPhone, en av forlagets første satsinger på denne plattformen.

Bibliografi 
 Sikre sopper (sammen med Steinar Myhr), Gyldendal (1988)
 Norske sopper (sammen med Steinar Myhr), Gyldendal (1995)
 Ville planter til mat og glede (sammen med Steinar Myhr), Damm (2002)

Referanser 
<div class="references-small">

</div class="references-small">

Norske sakprosaforfattere
Mykologer
Fødsler i 1937
20 barnesanger

20 barnesanger er en samleplate med Rune Larsen, utgitt i 1993. Rune Larsens sønn Kim og datter Line medvirker også på plata.

Sporliste 
 «David og Goliat»
 «Kan du si meg hvem jeg er?»
 «Sammen i Guds arme»
 «Vandre i Guds lys»
 «Hver dag i året»
 «Øyre, øre og fot»
 «Jesus passer på meg»
 «Vi kan dele»
 «Så det gode»
 «Steg for steg»
 «Smil»
 «Vet du hvorfor gleden er i meg?»
 «Jesus er min»
 «Ingen er så trygg i fare»
 «Hånd i hånd»
 «Du er hos dem»
 «Jeg tror på Gud»
 «Jeg er trygg»
 «Fredsvise»
 «Aftenbønn»

Referanser

Kilder 
 20 barnesanger hos rockipedia.no

Musikkalbum fra 1993
Rune Larsen-album
Kristen musikk
New Jordal Swingers’ Christmas Album

New Jordal Swingers' Christmas Album er et musikkalbum med New Jordal Swingers, utgitt i 1978.

Sporliste

 «Here Comes Santa Claus» (Gene Autry/Oakley Haldeman)
 «White Christmas» (Irving Berlin)
 «Jingle Bells» (James Pierpont)
 «Sleigh Ride» (Leroy Anderson/Mitchell Parish)
 «Santa Claus Is Coming to Town» (Haven Gillespie/John Frederick Coots)
 «Winter Wonderland» (Dick Smith/Felix Bernard)
 «Blue Christmas» (Billy Hayes/Jay W. Johnson)
 «Jingle Bell Rock» (Jim Boothe/Joe Beal)
 «Frosty the Snowman» (Jack Rollins/Steve Nelson)
 «Rockin' Around the Christmas Tree» (Johnny Marks)
 «Rudolph the Red-Nosed Reindeer» (Johnny Marks)
 «Little Drummer Boy» (Katherine Kennicott Davis/Henry Onorati/Harry Simeone)
 «Ave Maria» (Franz Schubert) 
 «Marshmellow World» (Carl Sigman/Peter DeRose)
 «Winter Paradise» (Eigil Berg)

Medvirkende

New Jordal Swingers
 Eigil Berg - sang, piano, kor, låtskriver
 Ivar Hovden - saksofoner, gitarer, sang på Rudolph the Red-Nosed Reindeer
 Svein Finjarn - gitarer, kor
 Håkon Vellesvik - bass, sang på Santa Claus Is Coming to Town
 John Kolloen - trommer, perkusjon

Øvrige medvirkende
 Johnny Sareussen - produsent, tekniker, låtskriver, kor
 Nils Bjarne Kvam - produsent på Winter Paradise
 Svein Gundersen - blåsearrangement på Here Comes Santa Claus
 Pete Knutsen - blåse- og strykearrangement 
 Fred Nøddelund - trompet
 Johan Bergli - saksofon 
 Wenche Hallan - kor på Jingle Bell Rock
 Hans Petter Danielsen - tekniker 
 Inge Holst Jacobsen - tekniker 
 Morten Lund - mastering
 Roy Larsen - covertegning 
 Helge Jørgensen - foto
 Tom Sunde - foto
 Kjell Vik - foto
 Mike Cechanowicz - foto

Eksterne lenker
 New Jordal Swingers' Christmas Album

Musikkalbum fra 1978
New Jordal Swingers-album
Musikkalbum produsert av Johnny Sareussen
Norske julealbum
10 (album)

New Jordal Swingers 10 er et musikkalbum med New Jordal Swingers, utgitt i 1979. Albumet lå 7 uker på VG-lista og endte med 12.-plass som beste plassering.

Sporliste

 «Rock Machine» (Eigil Berg)
 «Last Tango In Chicago» (Svein Finjarn/Audun Tylden)
 «Helpless Girl» (Eigil Berg)
 «You Keep Me Hangin' On» (Brian Holland/Lamont Dozier/Eddie Holland)
 «Highway 9» (Ivar Hovden)
 «Mama's Got the Blues» (Eigil Berg)
 «Laugh to Keep From Crying» (S. Finjarn/Tylden)
 «Merry-Go-Round» (Eigil Berg)
 «Fly Higher» (S. Finjarn/Eva Finjarn)
 «You Satisfy My Every Need» (Eigil Berg)
 «Horoscope» (S. Finjarn/E. Finjarn)
 «Buzz Around Town» (S. Finjarn/Tylden)
 «As Long As Life Goes On» (Eigil Berg)
 «Good Time Boogie» (Eigil Berg)
 «Light My Fire» (Robby Krieger/Jim Morrison/Ray Manzarek/John Densmore)
 «Rock Machine» (Eigil Berg)
 «1958» (Eigil Berg)
 «All Right» (Ivar Hovden)
 «Good Time Boogie» (Eigil Berg)

Medvirkende

New Jordal Swingers
 Eigil Berg - sang, piano, kor, låtskriver
 Ivar Hovden - saksofoner, gitarer, låtskriver, sang på Highway 9 og All Right
 Svein Finjarn - gitarer, kor, låtskriver, sang på Last Tango In Chicago, Laugh to Keep From Crying, Fly Higher og Horoscope
 Håkon Vellesvik - bass, sang på Buzz Around Town
 John Kolloen - trommer, perkusjon

Øvrige medvirkende
 Johnny Sareussen - produsent, tekniker, kor på Buzz Around Town
 Bjørn Kristiansen - munnspill på Mama's Got the Blues
 Fred Nøddelund - trompet på Good Time Boogie
 Knut Riisnæs - saksofon på Good Time Boogie
 Harald Bergersen - saksofon på Good Time Boogie
 Johan Bergli - saksofon på Good Time Boogie
 Tore Nilsen - trombone på Good Time Boogie
 Pete Knutsen - strykearrangement på You Keep Me Hangin' On og As Long As Life Goes On
 Svein Gundersen - blåsearrangement på Good Time Boogie
 Freddy Lindquist - blåsearrangement på 1958
 Hans Petter Danielsen - tekniker 
 Inge Holst Jacobsen - tekniker 
 Ingar Helgesen - tekniker, remastering 
 Tore Tambs Lyche - tekniker
 Arild Aardalen - remastering
 Audun Tylden - låtskriver
 Eva Finjarn - låtskriver 
 Ole Christian Frenning - fotograf

Referanser

Kilder 
 New Jordal Swingers – 10 på Discogs

Musikkalbum fra 1979
New Jordal Swingers-album
Musikkalbum produsert av Johnny Sareussen
Polkagris

Polkagris er en type godteri som består av vann, sukker, (peppermynte), glukose og eddik. Den klassiske varianten er rød-og-hvitstripede drops.

Man fremstiller de stripede dropsene ved å rulle ut lengder av en hvit og en rød sukkermasse. Deretter tvinner man en hvit lengde og en rød lengde sammen, og kapper den tvinnede lengden opp i mindre biter.

Den første som laget polkagriser var svenske Amalia Eriksson som i 1859 fikk tillatelse av magistraten i Gränna å etablere sukkerbakeri og til å lage drops. VM i polkagrislaging ble avholdt i Gränna hvert år fra 1994 til 2014.

Polkagriser forbindes ofte med jul. Dette skyldes trolig en sammenblanding med en utbredt amerikansk juletradisjon, som følge av at bilder fra amerikansk julefeiring har blitt svært utbredt over hele verden. Disse bildene viser ofte julepynt bestående av små, rød-og-hvitstripede dropsstenger formet som spaserstokker, såkalte «candy canes».

Se også
Sukkerstang

Referanser

Eksterne lenker
 Oppskrift på polkagrisar 

Søtsaker
Svensk mat
Jul i Sverige